Rolz’n’Rulz

«**Rolz’n’Rulz**» () — другі сынгл з альбому *[[Gentleman]]* беларускага інды-рок і паўэр-поп гурту «Hair Peace Salon», выпушчаны 15 верасьня 2010 году. Складаецца з адной песьні «Rolz’n’Rulz», напісанай Алегам Вялем і Канстанцінам Карманам.

## Гісторыя
Сынгл «Rolz’n’Rulz» трапіў у вольны доступ 15 верасьня 2010 году, у адзін дзень з самотнікам рэміксаў «HPS Remixed». 

, — такімі словамі музычны партал Tuzin.fm заклікаў сваіх чытачоў спампаваць новы сынгл.

Аднайменная песьня сынглу «Rolz’n’Rulz», у якой разважваецца пра ўстояныя правілы, мараль і разьмеркаваныя грамадзтвам ролі, была напісана ў каляжнай манэры, якая адметна да раньняга пэрыяду творчасьці калектыву. Сам другі сынгл з будучага альбому прыадчыніў яго таямніцу надалей, паказаў зрух у бок больш тлустых інструмэнтальных і вакальных партыяў у сьпевах.

*«Працэс слуханьня не павінен быць лёгкім, песьня павінна паступова прыадчыняцца ўсё больш і больш, з кожным зьяўленьнем у плэеру»*, — апісвалі для Experty.by свой твор удзельнікі гурту «Hair Peace Salon».

## Крытыка
Рэцэнзент Experty.by Антон Серанкоў учуў у сынгле «Rolz’n’Rulz» больш рок-н-ролавых матываў, чым паўэр-попаўскіх, і ў сваім аглядальным матэрыяле напісаў:

На думку крытыка Зьмітра Падбярэскага з ej.by, які прыйшоў да высновы, што музыкі вельмі моцна пераасэнсавалі паняцьце рок-н-ролу ў сваім сынгле, *«Rolz’n’Rulz» — «адна з тых песень, у якіх гурт з гэтак няпростай назвай цалкам пераканаўча дэманструе сваё ўменьне выразна арганізаваць музычны матэрыял і ці ледзь ня ў першую чаргу — вакальныя партыі й падаць яго адпаведным чынам»*.

Як складаная частка альбому 2012 году «Gentleman» песьня «Rolz’n’Rulz» была заўважана й у другі раз, атрымаў добрую прэсу: *«„Rolz’n’Rulz“ чапляе»* (Алег Клімаў, Experty.by), *«цудоўная „Rolz’n’Rulz“»* (Сяргей Будкін, Experty.by, Будзьма беларусамі!, Tuzin.fm) — і, на думку Зьмітра Падбярэскага з сайту Experty.by, стала доказам разнастайнасьці рэпэртуару ўсёй плыты. Таксама ён жа праз ej.by надалей адзначыў, што тое, што гэтая песьня была выдадзена сынглам, ані не перашкодзіла таго, што яна прыйшлася дарэчы й у альбоме. Таццяна Бобер і Аліна Шыманская з музычнага парталу «Памяркоўны гук» характарызавалі песьню ў жывым выкананьні прыметнікам *«завадны»*.

## Сьпіс кампазыцыяў

## Удзельнікі

Hair Peace Salon:
* Алег Вяль — вакал, гітары.
* Канстанцін Карман — вакал, сынтэзатар.
* Максім Дзевічэнскі — бас, бэк-вакал, мастацкі сьвіст.
* Аляксей Кузьняцоў — барабаны.

**Вытворчасьць**:
* Яўген «Yellow Kid» Сухавей — зьвядзеньне.
* Павал Сініла, студыя «Еverest Studio» — мастэрынг.
* Slap — дызайн вокладкі.

## Узнагароды і прэміі

У траўні 2011 году за трэк «Rolz’n’Rulz» гурт выйграў галоўны прыз (сэсія гуказапісу на студыі «RecPublica Studios») у конкурсе ад польскага музычнага парталу «Fabryka Zespołów».
## Прысутнасьць у складанках
Трэк «Rolz’n’Rulz» быў адабраны на фірмовую складанку айчынных англамоўных гуртоў «„APS Sound“ Volume 1» для дальнабойшчыкаў, выдадзеную кампаніяй «APS» напрыканцы 2012 году.

## Рэміксы
У 2010 годзе дыджэй менскага электроннага праекту «Vacuum Government» GRAF стварыў вэрсію песьні ў транс апрацоўцы працягласьцю 6 хвілін 39 сэкунд пад назвай «Rolz’n’Rulz (GRAF Trance Mix)», і яна разам з другімі рэміксамі трапіла на самотнік «HPS Remixed» таго ж году. «Супрацоўніцтва атрымалася цікавым, — рэзюмаваў для Tuzin.fm рэмікс Алег Вяль, суаўтар арыгінальнай песьні і лідэр гурту «Hair Peace Salon». — Вобразнае бачаньне гэтых людзей аказалася вельмі блізкім нашаму». «Нам вельмі спадабалася працаваць з музычным матэрыялам „Hair Peace Salon“, і мы вырашылі ўключыць рэміксы на песьні „Rolz’n’Rulz“, „Happy for a While“ у свае жывыя выступы», — па выніках удзелу на польскім фэстывалі «Pakrava. Dni kultury niezależnej Białorusi» распавядалі дыджэі парталу Ultra-Music.

## Крыніцы

## Вонкавыя спасылкі
* Спампаваць сынгл (Bandcamp)

Катэгорыя:Самотнікі 2010 году